De 21 kandidater til Årets Bil 2024

20 jurymedlemmer har nu fastlagt de 21 kandidater, der har mulighed for at blive kåret som Årets Bil 2024 i Danmark. Og det ser ikke overraskende elektrisk ud – ud af feltet er 15 af bilerne hel-elektriske.

En anden tendens er, at de fleste af bilerne er fra Asien. Blot fem af kandidaterne er produceret af europæiske bilproducenter. Hele otte af modellerne kommer fra Kinesiske bilmærker.

Eksempelvis har Byd tre modeller med, mens Xpeng stiller op med både P7 og G9. Herudover har både Hongqi og Nio modeller med.

De europæiske mærker, der er med, er BMW, Jeep, Peugeot, Renault og Volkswagen.

I næste uge bruger de 20 jurymedlemmer to dage på Jyllandsringen og på vejene omkring Silkeborg, hvor de skærer feltet ned til syv finalister. Den endelige vinder af Årets Bil 2024 findes sidst i november måned.

Årets Bil i Danmark er blevet kåret siden 1969. Sidste år løb Volkswagen ID.Buzz med titlen. Det var fjerde år i træk, at en elbil fik titlen som Årets Bil i Danmark. Pudsigt nok har årets mest populære bil i Danmark, nemlig Tesla Model Y, aldrig vundet. Den var godt nok i finalen i 2022, men blev kvadret af Hyundai Ioniq 5.

De elektriske vindere gennem årene har været Tesla Model 3 (2020), Volkswagen ID.3 (2021) og Hyundai Ioniq 5 (2022). Herunder de 21 nominerede biler – hvilken er din vinder?

BMW i5

BYD Dolphin

BYD Atto 3

BYD Seal

Honda CR-V

Honda e:Ny1

Hongqi E-HS9

Hyundai Ioniq 6

Hyundai Kona

Jeep Avenger

Kia EV9

Lexus RX

Nio ET5

Nio EL6

Nissan X-Trail

Peugeot 408

Renault Austral

Toyota Prius

VW ID.7

Xpeng P7

Xpeng G9

De 21 kandidater til Årets Bil 2024